CENU APTAUJA NR. DNPz 2020/3

**Dundagas pils 4 logu restaurācija**

**INSTRUKCIJA PRETENDENTAM**

1. **Iepirkuma priekšmets**

Iepirkuma priekšmets irDundagas pils telpas Nr.63četru logu restaurācija, Dundagas pils, Pils iela 14, Dundaga, Dundagas pagastā, Dundagas novadā saskaņā šo instrukciju un darbu apjoma tāmi.

Paredzamais līguma izpildes laiks – 2020.gada 30.septembris.

1. **Piedāvājuma iesniegšanas vieta**

Piedāvājumu var iesniegt, nosūtot pa e-pastu iepirkumi@dundaga.lv līdz 2020.gada 14.aprīlim plkst.10.00 (norādot “Cenu aptaujai ar identifikācijas Nr.DNP2020/3.

Kontaktpersona: Kultūras pils direktore Baiba Dūda, tālr.: 29478393

1. **Piedāvājuma noformēšana.**

Iesniedzamie dokumenti:

* 1. Pretendenta pieteikums (skanēts \*.pdf formātā vai elektroniski parakstīts dokuments);
	2. Būvdarbu tāme (\*.xls formātā);
	3. Darbu veikšanas apraksts brīvā formā.

Piedāvājumam pilnībā jāatbilst darba apjomiem. Piedāvājums jāiesniedz, sagatavojot pievienoto piedāvājuma formu. Piedāvājums jāsagatavo saskaņā ar LBN 501-17 “Būvizmaksu noteikšanas kārtība”. Pēc piedāvājuma iesniegšanas termiņa beigām pretendents nevar grozīt savu piedāvājumu. Būvdarbu tāme jāiesniedz darbu apjomu formā (saskaņā ar MK noteikumu Nr. 239, 4. pielikumu Latvijas būvnormatīvam LBN 501-17 "Būvizmaksu noteikšanas kārtība", 1.punktu), ja tiks mainīta tāmes forma – piedāvājums tiks noraidīts.

1. **Piedāvājuma cena**

Piedāvājumam jābūt izteiktam *euro* neieskaitot PVN

1. **Samaksas nosacījumi**

Visa līgumā paredzētā summa tiks samaksāta 5 dienu laikā pēc pieņemšanas-nodošanas akta parakstīšanas. Pretendents ir tiesīgs pieprasīt avansu līdz 30 % no līguma summas

1. **Darba uzdevums.**

Dundagas pils 4 (četru) vēsturisko logu “futera” restaurācijai.

Restaurāciju veikt:

* Maksimāli saglabājot logu vēsturiskos elementus;
* Logu atjaunošanas procesā saglabāt vēsturisko stiklu, furnitūru
* Fotofiksācija ( Pirms restaurācijas, darbu gaitā un tos noslēdzot);
* Izpēte un marķēšana;
* Vērtņu demontāža (vispirms ārējo logu).
* Nenoturīgo stiklu, metāla daļu demontāža;
* Vērtņu, aplodu attīrīšana no krāsu slāņiem ciklējot, slīpēšana;
* Logailes paneļu, palodžu un apmaļu attīrīšana no krāsas uzslāņojumiem, slīpēšana;
* Bojāto (trupējušu un mehāniski bojātu) koka daļu labošana, aizvietošana;
* Metāla daļu restaurācija, konservācija;
* Vērtņu piesūcināšana ar lineļļu (x3 kārtas);
* Vēsturisko stiklu attīrīšana, stiklošana ar lineļļas tepi;
* Vērtņu, aplodu krāsošana ar lineļļas krāsu (x3 kārtas); .
1. **Informācijas sniegšana**

Visi jautājumi par cenu aptaujas priekšmetu adresējami 2.punktā minētai kontaktpersonai.

1. **Piedāvājumu iesniegšana, vērtēšana un lēmuma pieņemšana**

Piedāvājumus iesniedz, nosūtot uz e-pastu: iepirkumi@dundaga.lv. Piedāvājumi, kas iesniegti pēc norādītā termiņa, netiks vērtēti.

**Iestāde:**

* Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
* Pārbaudīs piedāvājumu atbilstību darba apjomiem. Par atbilstošiem tiks uzskatīti tikai tie piedāvājumi, kuri atbilst visām darba apjomos norādītajām prasībām. Neatbilstošie piedāvājumi netiks vērtēti.
* No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
* 3 darba dienu laikā pēc lēmuma pieņemšanas informēs visus pretendentus par pieņemto lēmumu.
1. **Lēmums par cenu aptaujas izbeigšanu bez līguma slēgšanas.**

Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un darba apjomiem noteiktajām prasībām, kā arī citos gadījumos saskaņā ar Likumu.

**Līgums par restaurācijas darbu veikšanu tiks slēgts, ja izsoles rezultāti tiks apstiprināti Pašvaldības domes sēdē**.

|  |  |  |
| --- | --- | --- |
| Dundagas novada pašvaldībasizpilddirektore |  | Janita Vanda Valtere |